Forslag til lokalplan 361 - Erhvervsområde i Svenstrup 
Sagsfremstilling 
91.                 Forslag til lokalplan 361 - Erhvervsområde i Svenstrup - Åbent 
  
  
SAGENS INDHOLD 
Byrådet skal i denne sag tage stilling til forslag til lokalplan og kommuneplantillæg for virksomheden CUBE Design i 
Sigrid Knudsen. Planområdet ligger ved [adresse] i den nordlige udkant af landsbyen Svenstrup, øst for [adresse]. 
  
Planernes formål er at tilvejebringe de planmæssige rammer for udvidelse af virksomheden med to nye lager- og 
montagehaller med et samlet areal på 8.000 m2. De nye lager- og montagehaller planlægges opført i tilknytning til 
produktionen, nord for det eksisterende byggeri. Der vil ikke ske udvidelse eller ændringer i produktionen.   
  
Planområdet er søgt begrænset til netop at kunne dække virksomhedens behov for udvidelse. Herudover udlægges 
areal til afskærmende beplantning langs den nordlige og vestlige afgrænsning af lokalplanområdet.  
  
Der er i tilknytning til planforslagene udarbejdet en miljøvurdering, der indgår som bilag i lokalplanforslaget. 
  
VURDERING 
CUBE Design ønsker at fastholde sin produktion i Svenstrup, men oplyser samtidigt, at det er afgørende at 
lager/montage kapaciteten øges. 
  
Planområdet er delvist beliggende udenfor landsbyafgræsningen af Svenstrup, og nødvendiggør derfor at 
landsbyafgrænsningen omkring Svenstrup udvides. 
  
Planområdet ligger mindre end 300 meter fra almen vandforsyning, på arealer der er udpeget som område med 
særlige drikkevandsinteresser og nitratfølsomt indvindingsområde. Disse forhold belyses nærmere i en 
grundvandsredegørelse, som skal godkendes i Naturstyrelsen. 
  
Der er i planlægningen lagt vægt på, at byggeriet ikke bliver højere end 8,5 meter af hensyn til kirkeindsigten til [adresse] 
kirke, der ligger umiddelbart vest for lokalplanområdet. 
  
Lokalplanområdet er ikke omfattet af Favrskov Kommunes spildevandsplan, og der forudsættes udarbejdet et tillæg 
til spildevandsplanen.  
  
 
Byråd 
24. juni 2015 
Sagsnr. 710-2014-
63780 
Dok.nr. 710-2015-
162593 
Sagsbehandler 
DPHKR 
  
Tidl. politisk behandling 
  
Forventet sagsgang 
TM-U, ØK, BY, høring, TM-U, ØK, BY  
Lovgrundlag 
Planloven  
Der er foretaget en beregning af projektets støjkonsekvenser og en vurdering af de trafikale forhold. Det forventes på
den baggrund ikke, at udvidelsen af virksomheden vil medføre miljøgener i form af støj, støv eller øget trafik i forhold 
til [adresse]. Der er udarbejdet en støjrapport, som redegør for den eksisterende drift og for den estimerede støj 
som følge af udvidelsen. Efter støjdæmpning af flere støjkilder forventes støjniveauet at overholde de fastsatte 
støjgrænser.  
  
Antallet af transporter til og fra virksomheden vil kun blive ændret i mindre 
grad ved tilbygning af de to nye lager- og montagehaller. 
  
ØKONOMI 
Projektet og planforslaget er ikke forbundet med økonomiske konsekvenser for Favrskov Kommune.  
  
INDDRAGELSE 
Der har været en indledende dialog med [adresse] med henblik på at fastlægge bestemmelser for byggeriets 
tilpasning til landskabet og kirkeindsigten.  
  
Når Byrådet har godkendt planforslaget, skal dette offentliggøres. Offentliggørelsen sker digitalt på kommunens 
hjemmeside med en indsigelsesfrist på mindst otte uger. 
  
INDSTILLING 
Kommunaldirektøren indstiller til Byrådet:  
  
1.    At ”Forslag til lokalplan 361 - Erhvervsområde i Svenstrup med kommuneplantillæg 11” inklusiv miljøvurdering 
godkendes og fremlægges i offentlig høring i otte uger. 
  
BESLUTNING 
  
Teknik- og Miljøudvalget, 4. juni 2015: 
Fraværende: Einar Jeppesen 
  
Indstilles godkendt. 
  
Økonomiudvalget, 16. juni 2015: 
Fraværende: Ulrik Jacobsen 
  
Indstilles godkendt. 
  
Bilag 
  
  
  
  
Byråd, 24. juni 2015: 
Fraværende: Tanja Søndergaard 
  
Godkendt. 
Forslag til lokalplan 361 - Erhvervsområde i 
Svenstrup med kommuneplantillæg 11 
710-2015-143288 
